laion/Wikipedia-Exotic huggingface dataset:
სვესულის ბრძოლა

სვესულის ბრძოლა — მესამე და უკანასკნელი ბრძოლა სამნიტებსა და რომის რესპუბლიკას შორის, ჩვ. წ. აღ. 343 წელს. მარკუს ვალერიუს კორვუსთან პირველ შეტაკებაში დამარცხებულმა სამნიტებმა კვლავ მოიკრიფეს ძალები და სვესულასკენ გაემართნენ. სვესულელებმა შიკრიკი გააგზავნეს კაპუაში მყოფ მარკუს ვალერიუსთან, რომელიც თავისი ლეგიონებით გაემართა სვესულელთა დასახმარებლათ. კონსულმა ბრძანა რომ ჯარისკაცებს მხოლოდ იმდენი სანოვაგე წამოეღოთ რამდენსაც შეძლებდნენ თავისი ხელბარგით. რომაელები მტრის ბანაკის სიახლოვეში დაბანაკდნენ. სამნიტები მაშინვე საბრძოლოდ გაემზადნენ, მაგრამ როდესაც ნახეს რომ რომაული ბანაკიდან მათთან არავინ არ გამოდის, თვითონ მიუახლოვდნენ. რომაელთა ბანაკი იმდენად მცირე იყო, რომ ამან შეაგულიანა სამნიტები და მათ მოითხოვეს ბანაკის მაშინვე აღება, მაგრამ მეთაურებმა დაუშალეს. სამნიტებს სანოვაგე ძალიან უჭირდათ, ამიტომ ვინაიდან რომაელები არ ჩქარობდნენ ბრძოლას, მათმა მეთაურება ნება დართეს მებრძოლებს მიმდებარე სოფლები გაეძარცვათ. მარკუს ვალერიუსმა ამით ისარგებლა და ბანაკს მაშუინ დაესხა თავს როდესაც იქ მხოლოდ ყარაულები იყვნენ. ბევრი სამნიტი კარვებშივე დაიღუპა, ბანაკში კონსულმა ორი ლეგიონი დატოვა და აუკრძალა დანარჩენთა დაბრუნებამდე ბანაკის გაძარცვა. თვითონ კი გაემართა დანარჩენი სამნიტების დასაჭერად. წინ გაშვებულმა მხედრებმა შეძლეს მიმოფანტული სამნიტების ერთად შეყრა და წამოწეულმა რომაელმა ჯარისკაცებმა უამრავი მტერი გაწყვიტა. ამ ბრძოლის შემდეგ კონსულს 40 000 ფარი მოუტანეს, დაღუპული რა თქმა უნდა უფრო ცოტა იყო. ხოლო შეპყრობილი სამხედრო შტანდარტები კი 170 იყო. გამარჯვებულები დაბრუნდნენ მტრის ბანაკში, სადაც ყველაფერი ჯარისკაცების ნადავლი გახდა. ამ გამარჯვებას ფართო საერთაშო რეზონანსი მოყვა. ლათინებმა, რომლებსაც უკვე მზად ჰქონდათ ლეგიონები რომთან საომრად, გადააფიქრებინა ომის დაწყება, სხვა ერებმაც იჩქარეს რომთან მეგობრული ხელშეკრულებების გაახლება, კართაგენიდანაც მოვიდნენ ელჩები ამ გამარჯვების მოსალოცად. ტიტუს ლივიუსი 7. 37
მუჯიბურ რაჰმანი

შეიხ მუჯიბურ რაჰმანი (ბენგ. মুজিবুর রহমান, დ. 17 მარტი, 1920, ტონგიპარა, ფარიდპურის ოლქი, აღმ. ბენგალი — გ. 15 აგვისტო, 1975, დაკა, ბანგლადეში) — ბანგლადეშის სახელმწიფო და პოლიტიკური მოღვაწე. ქვეყნის პირველი პრეზიდენტი და პრემიერ-მინისტრი. პაკისტანის შექმნის შემდეგ იყო ბენგალის ეროვნული მოძრაობის აქტიური მონაწილე აღმოსავლეთ ბენგალში. 1949 წელს პარტია ავამი ლიგის (სახალხო ლიგა) ერთ-ერთი ორგანიზატორი. 1966-1974 წლებში პარტიის თავმჯდომარე. 1971 წლის დასაწყისში აღმოსავლეთ პაკისტანში მეთაურობდა ბენგალის ეროვნულ მოძრაობას, რომლის შედეგადაც შეიქმნა ბანგლადეში. 1972–1975 იყო ბანგლადეშის პრემიერ-მინისტრი, 1975 წლის იანვარ-აგვისტოში პრეზიდენტი. მასვე 1971–1972 ეკავა ქვეყნის პირველი პრეზიდენტის თანამდებობა. 1975 წლის 15 აგვისტოს სამხედრო გადატრიალების დროს მუჯიბურ რაჰმანი მოკლეს. ბანგლადეშის პრეზიდენტი შეიხ ჰასინა ქართული საბჭოთა ენციკლოპედია, ტ. 7, თბ., 1984. — გვ. 233. მუჯიბურ რაჰმანი
ტრირის წმინდა პავლეს ეპარქიის დაწყებითი სკოლა

ტრირის წმინდა პავლეს ეპარქიის დაწყებითი სკოლა (გერმ. Die Bischöfliche Grundschule St. Paulin) — კათოლიკური კერძო დაწყებითი სკოლა, რომელიც ტრირის ეპარქიას ეკუთვნის. სკოლა მჭიდროდ არის დაკავშირებული წმინდა პეტრეს ტაძრის გუნდთან და მის მთავარ პროფილს ბავშვთა მუსიკალური და რელიგიური აღზრდა წარმოადგენს. სკოლა დაარსდა 1897 წელს, და თავდაპირველად, მისი სახელი იყო წმინდა პავლეს სახალხო სკოლა. 1970 წლიდან სკოლის ოფიციალური სახელწოდება არის „ტრირის ეპარქიის საქალაქო დაწყებითი სკოლა“. 2006 წლიდან სკოლა ახალ შენობაში გადავიდა და ახალმოსახლეობასთან ერთად იგი გახანგრძლივებული სწავლების დაწყებით სკოლად გარდაიქმნა. სწორედ, ამ დროიდან იწყება სკოლის ფრიად წარმატებული თანამშრომლობა ტრირის წმინდა პავლეს ტაძრის სამუსიკო განყოფილებასთან. ქალაქ ტრირის წმინდა პავლეს ეპარქიის დაწყებითი სკოლის ოფიციალური საიტი დაარქივებული 2013-06-09 საიტზე Wayback Machine. ქალაქ ტრირის წმინდა პავლეს ტაძრის სამუსიკო განყოფილების ოფიციალური საიტი. დაარქივებული 2010-06-20 საიტზე Wayback Machine. დაწყებითი სკოლისა და ტაძრის ნაყოფიერი თანამშრომლობის მაგალითი.
საქართველო-ცენტრალური აფრიკის რესპუბლიკის ურთიერთობები

საქართველო-ცენტრალური აფრიკის რესპუბლიკის ურთიერთობები — წარმოადგენს ურთიერთობებს ცენტრალური აფრიკის რესპუბლიკასა და საქართველოს შორის. 2010 წლის 22 დეკემბერს საქართველოსა და ცენტრალური აფრიკის რესპუბლიკას შორის დიპლომატიური ურთიერთობები დამყარდა. ცენტრალური აფრიკის რესპუბლიკის მხრიდან ოქმს გაერო-ში ცენტრალური აფრიკის რესპუბლიკის მუდმივმა წარმომადგენელმა, ფერნანდ პუკრე-კონომ, საქართველოს მხრიდან კი – საქართველოს მუდმივმა წარმომადგენელმა ალექსანდრე ლომაიამ მოაწერეს ხელი. ხელმოწერის ცერემონიალი ნიუ-იორკში, გაერთიანებული ერების ორგანიზაციასთან არსებულ საქართველოს მუდმივ წარმომადგენლობაში გაიმართა. ხელმოწერილი ოქმის თანახმად, ერთმანეთთან ურთიერთობებში მხარეები სუვერენული თანასწორობის, მეგობრული ურთიერთობების, ტერიტორიული მთლიანობისა და სახელმწიფო საზღვრების ურღვევობის პრინციპებით იხელმძღვანელებენ. დიპლომატიური ურთიერთობების დამყარების შესახებ მხარეებმა გაერო-ს გენერალურ მდივანს ბან კი მუნს აცნობეს. ↑ საქართველომ და ცენტრალური აფრიკის რესპუბლიკამ დიპლომატიური ურთიერთობები დაამყარეს[მკვდარი ბმული] ↑ Грузия установила дипотношения с Центральноафриканской республикой // "Новости-Грузия" ↑ Грузия установила дипотношения с Центральноафриканской республикой // Эхо Кавказа
ბალიელები

ბალიელები — მოსახლეობა შეადგენს დაახლოებით 3 მილიონს (ინდონეზიის მოსახლეობის 1,5%). ძირითადად ცხოვრობენ კუნძულ ბალიზე, სადაც კუნძულის მოსახლეობის 89%-ს შეადგენენ. ასევე არის მცირე ზომის მოსახლეობა კუნძულ ლომბოკზეც და იავას აღმოსავლეთ ნაწილში. ↑ Steve Lansing, Three Worlds of Bali. Praeger, 1983.
წამმზომი (ფილმი)

წამმზომი — 1970 წლის მხატვრული ფილმი, რომელიც გადაღებულია რეზო ესაძის მიერ. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი გადმოსცემს ვეტერანი ფეხბურთელის ამბავს. სერგეი ლავროვი, რომელიც კარიერას ამთავრებს, პროვინციულ ქალაქში ჩადის და შემთხვევით იმ ქალს შეხვდება, რომელიც სკოლაში უყვარდა. „წამმზომი (ფილმი)“ — კინოფილმების ინტერნეტ-მონაცემთა ბაზა (ინგლისური)
Tumbling Dice

Tumbling Dice — ინგლისური როკ-ჯგუფ როლინგ სტოუნზის სიმღერა. იგი სინგლის სახით 1972 წელს გამოიცა. შეტანილია ალბომში Exile on Main St.. იგი აშშ-ის ჩარტში #7, ხოლო ბრიტანეთში #5 ადგილზე მოხვდა. ჯგუფის ოფიციალური საიტი ჯგუფის დისკოგრაფია საიტზე Discogs
Let It Rock (ჩაკ ბერის სიმღერა)

Let It Rock — ჩაკ ბერის სიმღერა. შეტანილია მის 1960 წლის ალბომში Rockin' at the Hops. 1971 წელს ჯგუფ როლინგ სტოუნზის მიერ სინგლზე Brown Sugar გამოიცა სიმღერის ცოცხლად ჩაწერილი ვერსია. როლინგ სტოუნზის ოფიციალური საიტი ჯგუფის დისკოგრაფია საიტზე Discogs
უზბეკეთის საბჭოთა სოციალისტური რესპუბლიკა

უზბეკეთის საბჭოთა სოციალისტური რესპუბლიკა, უზბეკეთის სსრ (უზბეკ. Ўзбекистон Совет Социалистик Республикаси, Ўзбекистон ССР) — თხუთმეტიდან ერთ-ერთი მოკავშირე საბჭოთა სოციალისტური რესპუბლიკა სსრ კავშირის შემადგენლობაში. დედაქალაქი — ქალაქი ტაშკენტი. უზბეკეთის სსრ შეიქმნა 1924 წლის 27 ოქტომბერს. მდებარეობდა შუა აზიის ცენტრალურ და ჩრდილოეთ ნაწილში. ესაზღვრებოდა ყაზახეთის სსრ, თურქმენეთის სსრ, ტაჯიკეთის სსრ, ყირგიზეთის სსრ და ავღანეთი. მოკავშირე რესპუბლიკებს შორის ფართობით მეხუთე იყო რსფსრ-ს, ყაზახეთის სსრ-ს, უკრაინის სსრ-სა და თურქმენეთის სსრ-ს შემდეგ, ხოლო მოსახლეობის რაოდენობის მიხედვით მეოთხე რუსეთისა და უკრაინის სსრ-სა და ყაზახეთის სსრ-ს შემდეგ. ფართობი 447,4 ათ. კმ². მოსახლეობა 14,1 ათ. კაცი (1976). დედაქალაქი 1930 წლამდე ქ. სამარყანდი, ხოლო 1930 წლიდან ტაშკენტი. უზბეკეთის სსრ-ში შედიოდა ერთი ავტონომიური რესპუბლიკა (ყარაყალპაკეთის ასსრ), 11 ადმინისტრაციული ოლქი (ნამანგანის ოლქი, ანდიჯანის ოლქი, ფერღანის ოლქი, ტაშკენტის ოლქი, ნავოის ოლქი, ბუხარის ოლქი, სამარყანდის ოლქი, კაშკადარიის ოლქი, სირდარიის ოლქი, სურხანდარიის ოლქი, ჯიზახის ოლქი). რესპუბლიკა იყოფოდა 134 რაიონად, რომელშიც იყო 76 ქალაქი და 86 დაბა. უზბეკეთის საბჭოთა სოციალისტური რესპუბლიკა – დიდი საბჭოთა ენციკლოპედია
Doom and Gloom

Doom and Gloom — ინგლისური როკ-ჯგუფ როლინგ სტოუნზის სიმღერა. იგი სინგლის სახით 2012 წელს გამოიცა. შეტანილია ჯგუფის 2012 წლის კრებულში GRRR!. ჩაწერილია 2012 წლის აგვისტოში, საფრანგეთში. სინგლის გამოსვლის დღეს ასევე გავრცელდება ტექსტიანი ვიდეორგოლი.. მოგვიანებით გამოვიდა სრული მუსიკალური ვიდეო, ნუმი რაპასის მონაწილეობით. ჯგუფის ოფიციალური საიტი ჯგუფის დისკოგრაფია საიტზე Discogs ↑ Brand New Rolling Stones Single "Doom And Gloom" Released On Thursday. The Rolling Stones. დაარქივებულია ორიგინალიდან — 2014-06-05. ციტირების თარიღი: 2012-10-28. ↑ The Rolling Stones - Doom And Gloom (Lyric Video). YouTube (2012-07-25). ციტირების თარიღი: 2012-10-28.
თურქმენეთის საბჭოთა სოციალისტური რესპუბლიკა

თურქმენეთის საბჭოთა სოციალისტური რესპუბლიკა, თურქმენეთის სსრ (თურქმ. Түркменистан Совет Социалистик Республикасы, Түркменистан ССР) — საბჭოთა კავშირის შემადგენლობაში შემავალი ერთ-ერთი სოციალისტური რესპუბლიკა. არსებობდა 1924-1991 წლებში. დედაქალაქი — აშხაბადი. მოსახლეობა 3, 522 მლნ ადამიანი (1989). 1921 წლის 7 აგვისტოს თურქესტანის ისტორიული რეგიონის ტერიტორიაზე რსფსრ-ის შემადგენლობაში შეიქმნა თურქესტანის ასსრ, რომლის შემადგენლობაში შეიქმნა თურქმენეთის ოლქი. 1924 წლის 27 ოქტომბერს ჩამოყალიბდა თურქმენეთის საბჭოთა სოციალისტური რესპუბლიკა, რომელიც პირდაპირ გახდა სსრკ-ის მოკავშირე რესპუბლიკა. მდებარეობდა შუა აზიის სამხრეთ-დასავლეთ ნაწილში. ესაზღვრებოდა ყაზახეთის სსრ, უზბეკეთის სსრ, ირანი და ავღანეთი. დასავლეთიდან ესაზღვრებოდა კასპიის ზღვა. ფართობი 488,1 ათ. კმ². თურქმენეთის სსრ-ს უმაღლეს ხელმძრვანელობას მისი არსებობის მანძილზე ახორციელებდა კომუნისტური პარტია სკკპ შემადგენლობაში. კომპარტიის უმაღლეს ორგანოს წარმოადგენდა ცენტრალური კომიტეტი, თურქმენეთის კომუნისტური პარტიის ცენტრალური კომიტეტის პირველი მდივანი იყო რესპუბლიკის ფაქტობრივი ხელმძღვანელი. 1924 წლის 4 დეკემბერს თურქმენეთი დაიყო 5 ოკრუგად: კერკინის ოკრუგი; ლენინის ოკრუგი; მერვის ოკრუგი; პოლტორის ოკრუგი; თაშაუზის ოკრუგი. 1939 წლის 21 ნოემბერს თურქმენეთის სსრ დაიყო 5 ოლქად და 40 რაიონად, რომელშიც იყო 15 ქალაქი და 73 დაბა. აშხაბადის ოლქი; კრასნოვოდსკის ოლქი; მარის ოლქი; თაშაუზის ოლქი; ჩარჯოუს ოლქი. თურქმენეთის საბჭოთა სოციალისტური რესპუბლიკა – დიდი საბჭოთა ენციკლოპედია
დირბის წმინდა თევდორეს ეკლესია

დირბის წმინდა თევდორეს ეკლესია — ეკლესია ქარელის მუნიციპალიტეტის სოფელ დირბში. მდებარეობს სოფლის ცენტრში. აშენებულია XIX საუკუნის II ნახევარში. ეკლესია დარბაზულია (13,4 X 7,65 მ), ნაგებია აგურით, აქა-იქ ჩართულია რიყის ქვა და ბაზალტის თლილი კვადრები. შესასვლელი დასავლეთით და სამხრეთითაა. სწორკუთხა საკურთხეველში ერთი თაღოვანი სარკმელია. სამ-სამი სარკმელი ჩრდილოეთისა და სამხრეთის კედლებშია. კამარა და მისი ორი საბჯენი თაღი ისრულია. ჩრდილოეთით შემორჩენილია თაღების საყრდენი ორი მასიური პილასტრი, რომლებსაც მარტივი პროფილის კაპიტელები აქვს. ინტერიერში კედლები შელესილი და შეთეთრებულია. ეკლესია დგას რიყის ქვით ნაგებ სუბსტრუქციაზე (სიმ. 0,7 მ). ჩრდილოეთის ფასადზე სამი ჩაღრმავებული დეკორატიული კვადრატია გამოყვანილი, აღმოსავლეთის და დასავლეთის ფასადებზე კი - მაღალი ჯვრები, რომელთა ქვედა მკლავი სამკუთხა იმპოსტებზე დგას. ნაგებობას შემოვლებული აქვს სამი რიგისგან შედგენილი აგურის ლავგარდანი (შუა რიგი დაკბილულია). დასავლეთ ფასადზე მიშენებულია გაურკვეველი დანიშნულების სათავსი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 370.
ტახტისძირის პეტრე-პავლეს ეკლესია

ტახტისძირის პეტრე-პავლეს ეკლესია — არქიტექტურული ძეგლი ქარელის მუნიციპალიტეტი სოფელ ტახტისძირში, სოფლის ცენტრში. თარიღდება XIX საუკუნით. ეკლესია დარბაზულია (9,5 X 6,1 მ), ნაგებია აგურითა და რიყის ქვით, გამოყენებულია ქვიშაქვის კვადრებიც. შესასვლელი სამხრეთ კედლის დასავლეთ მონაკვეთშია. სწორკუთხა საკურთხევლის გვერდზე თაღოვანი სარკმელია, ხოლო ჩრდილოეთის და სამხრეთის კედლებში თითო სწორკუთხა ნიში. ეკლესიის სამხრეთ და ჩრდილოეთ კედლებში თითო შიგნიდან თაღოვანი და გარედან სწორკუთხა სარკმელია. დარბაზის გრძივი კედლები და ცილინდრული კამარა პილასტრებითა და მათზე დაყრდნობილი საბჯენი თაღებით სამ ნაწილადაა დაყოფილი. კედლები შეთეთრებულია. დასავლეთ ფასადის ფრონტონის თავზე დაშენებულია აგურით ნაგები გუმბათიანი სამრეკლო, ხოლო დასავლეთ კედლის სიბრტყეში შეწეული ჯვარია გამოსახული. ეკლესიას ორფერდა სახურავი აქვს. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 394.
ზემო ხვედურეთის წმინდა გიორგის ეკლესია

ზემო ხვედურეთის წმინდა გიორგის ეკლესია — ეკლესია ქარელის მუნიციპალიტეტი სოფელ ზემო ხვედურეთში. მდებარეობს სოფლის სამხრეთით, დაახლოებით 1,5 კილომეტრზე, მთის ფერდობზე. სტილისტური ნიშნებით ეკლესია თარიღდება გვიანდელი ფეოდალური ხანით. ეკლესია დარბაზულია (8,05 X 4,9 მ), ძირითადად ნაგებია ცუდად დამუშავებული ქვიშაქვით, წყობა ირეგულარულია; ნაგებობის ფასადების (შემორჩენილია დასავლეთ კედელზე) და საკურთხევლის კუთხეები, კარ-სარკმლების წირთხლები და თაღები კარგად გათლილი შირიმის მოზრდილი კვადრებითაა ამოყვანილი. შიგნიდან თაღოვანი, გარედან არქიტრავით გადახურული შესასვლელი სამხრეთითაა. ნახევარწრიული აფსიდი ოდნავ შებრტყელებულია. აფსიდის ღერძზე თაღოვანი სარკმელია. მარჯვნივ, საკურთხევლის კუთხეებთან მცირე ზომის ნიშია. მოგვიანებით ნაწყობი კონქი დამრეცია. კონქის მთელ პერიმეტრზე, ქუსლის დონეზე, პატარა საფეხურია. გვიანდელი შეკეთების კვალი დასავლეთის კედელსაც ატყვია. თითო სარკმელია სამხრეთით და დასავლეთით. ეკლესია შიგნიდან შელესილი ყოფილა. ეკლესიას სამხრეთით მინაშენი ჰქონია (შემორჩენილია მცირე კვალი). აღმოსავლეთ ფასადზე, სარკმლის თავზე, წყობაში ჩასმულია მწვანე ფერის ქვიშაქვის ორნამენტირებული ფრაგმენტი - კვადრატულ ბაზისზე დაყრდნობილი შეწყვილებული ლილვები (XI ს.). საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 371-371.
ვეჰი

ვეჰი — პატარა აქტიური ვულკანური კუნძული სუმატრის ჩრდილო-დასავლეთით, ქალაქ ბანდა-აჩეჰიდან რეგლარული ჩქარი გემით 45 წუთის სავალ მანძილზე. თავდაპირველად იგი სუმატრასთან ყოფილა შეერთებული, თუმცა პლეისტოცენის ხანაში, ვულკანთა ამოფრქვევის შედეგად მას გამოეყო. მდებარეობს ანდამანის ზღვაში. უდიდესი ქალაქია საბანგი. კუნძული ცნობილია თავისი ეკოსისტემით. ინდონეზიის მთავრობამ მთლიანი ვეჰი და მის გარშემო 60 კმ² ზღვა ველური ბუნების დაცულ ტერიტორიაად გამოაცხადა. Official site დაარქივებული 2013-01-13 საიტზე Wayback Machine. http://pulauwehsabang.com დაარქივებული 2008-09-08 საიტზე Wayback Machine. Pulau Weh Sabang Tourism Information Marine Life of Pulau Weh[მკვდარი ბმული] Pulau Weh დაარქივებული 2014-12-18 საიტზე Wayback Machine. A Traveler's Guide to Pulau Weh ↑ April 11, 2012 - Pesona surga nan indah di ujung barat Indonesia.
არადეთის ციხე

არადეთის ციხე — ციხე-დარბაზი ქარელის მუნიციპალიტეტის სოფელ არადეთში. მდებარეობს სოფლის აღმოსავლეთით, მდინარე ფრონის მარჯვენა სანაპიროზე. ციხე აგებულია XVII საუკუნის შუა წლებში. 1960 წელს ჩატარდა აღმოსავლეთ კოშკის კონსერვაცია. კომპლექსი ძლიერი ფეოდალების (სავარაუდოა სამხრეთ საქართველოდან გადმოსახლებული იშხნელების) რეზიდენცია იყო. ციხე-დარბაზის კომპლექსში შედის: გალავანი, წმ. საბას ეკლესია და სასახლე. გალავანი გეგმით კვადრატს უახლოვდება (დაახლოებით 40 X 40 მ). შემორჩენილია აღმოსავლეთ კედელი ოთხი კოშკით და გალავნის 50 მ სიგრძის მონაკვეთი (კედლების სისქე 1,2 მ) სამხრეთით. სამხრეთ კუთხეში მდგარი ცილინდრული კოშკი ოთხსართულიანია. ქვედა სამი სართული საბრძოლო და საცხოვრებელია, ხოლო IV სართული - საბრძოლო ბანი. შესასვლელები ეზოდანაა, I და II სართულზე, ცალ-ცალკე. ბუხარი მხოლოდ II სართულზეა. ნისკარტა სალოდეები და ერთი საზარბაზნე ბანის კედლებშია განლაგებული. სართულშუა გადახურვა ხის ყოფილა. გალავნის ჩრდილო-აღმოსავლეთ კუთხეში დგას თითო ცილინდრული და ოთხკუთხა კოშკი. ისინი ეკლესიის კედლებშია ჩართული. ცილინდრული კოშკის ნახევარი ჩამონგრეულია. მისი პირველი ორი სართულის კედლები ყრუა. II სართულზე მხოლოდ ერთი კარია, რომელიც ოთხკუთხა კოშკში გადის. III და IV სართულის შემორჩენილ კედლებში სათოფურებია. ოთხკუთხა კოშკი ოთხსართულიანი იყო. I სართულის კარიდან შეიძლება მოხვედრა II სართულზე და გვერდით მდგარ ცილინდრულ კოშკშიც. II სართულის კარი შვერილ აივანზე გადის. კოშკების ზედა სართულების კედლებში ბუხრები და სათოფურებია დატანებული. გალავნის აღმოსავლეთ კედლის ცენტრში ერთი ნახევარცილინდრული კოშკიც მდგარა (გალავნის გარეთ გადიოდა). შემორჩენილი 4-5 მეტრი სიმაღლის კედლები ყრუა. სავარაუდოა, რომ ასეთივე კოშკები გალავნის სხვა კედლებშიც იყო. წმ. საბას ეკლესია დგას ციხე-დარბაზის კომპლექსის ჩრდილო-დასავლეთ ნაწილში. ეკლესიის სამხრეთ ფასადის ასომთავრული წარწერის თანახმად, ეკლესია აგებულია 1666 წელს დადიანის ასულის დედოფალ მარიამის დაკვეთით. ეკლესია დარბაზულია (9,35 X 5 მ), ნაგებია ცუდად დამუშავებული სხვადასხვა ზომის ქვიშაქვის კვადრებით, ზოგან რიყის ქვაც არის გამოყენებული. გარედან სწორკუთხა, ხოლო შიგნიდან თაღოვანი შესასვლელი სამხრეთ კედლის დასავლეთ მონაკვეთშია. ნალისებურ აფსიდში ერთი თაღოვანი სარკმელია, რომელსაც შიგნით რთული ლეკალური თაღი აქვს. აფსიდის სარკმლის გვერდებზე სწორკუთხა ნიშებია, ხოლო ქვემოთ, კედელთან სატრაპეზო ქვა დგას. დარბაზის სამხრეთ და დასავლეთ კედლებში თითო სარკმელია. სამხრეთის სარკმელი სწორკუთხაა, დასავლეთისა - თაღოვანი. ეკლესიის გრძივი კედლები წყვილი პილასტრით ორ თანაბარ ნაწილად იყოფა. კამარა გვერდებზე ამოზნექილია, შუაში კი ცილინდრულია. ინტერიერი მოხატული ყოფილა. კედლები ამჟამად შეთეთრებულია. კამარის აღმოსავლეთ ნაწილში შემორჩენილია ქრისტეს გამოსახულება. ნაგებობა გადახურულია კრამიტის ორფერდა სახურავით. სასახლის ნანგრევები შემორჩენილია გალავანთან, ეკლესიის ახლოს. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 356.
სეულავაჰ-აგამი

სეულავაჰ-აგამი — ჩამქრალი, ტყით დაფარული სტრატოვულკანი კუნძულ სუმატრის ჩრდილო-დასავლეთ ნაწილში. ვულკანი წარმოიქმნა პლეისტოცენ–ჰოლოცენის პერიოდში. მთას აქვს ფართო კალდერა, რომელსაც ლამ-ტეუბას ეძახიან. ასევე აქვს სამი კრატერი. ერთ–ერთი მათგანი ადვილად ამოსაცნობია, ორი კი მცენარეულობითაა დაფარული. ↑ Seulawah Agam. Global Volcanism Program. Smithsonian Institution. დაარქივებულია ორიგინალიდან — 2006-09-01. ციტირების თარიღი: 2006-11-30. ↑ Seulawah Agam Volcano, Indonesia. John Seach, an Australian volcanologist. დაარქივებულია ორიგინალიდან — 2012-12-31. ციტირების თარიღი: 2006-11-30.
მერაპი

მერაპის მთა (ინდონ. Gunung Merapi – ცეცხლოვანი მთა) — აქტიური სტრატოვულკანი კუნძულ იავაზე, ცენტრალური იავის პროვინციისა და ჯოკიაკარტის საზღვარზე. სიმაღლე 2930.წარმოადგენს ყველაზე აქტიურ ვულკანს ინდონეზიაში, რომელიც 1548 წლიდან რეგულარულად ამოიფრქვევა. მდებარეობს ქალაქ ჯოკიაკარტიდან 28 კმ–ით ჩრდილოეთით. მთის კალთებზე, ზღვის დონიდან 1 700 მეტრ სიმაღლეზეც კი, სოფლებში ათასობით ადამიანი სახლობს. მთის მწვერვალზე კვამლის დანახვა წელიწადში დაახლოებით 300 დღესაა შესაძლებელი, ფიქსირდება რამდენიმე ამოფრქვევაც. 1994 წლის 22 ნოემბერს ამოფრქვეულმა ცხელმა გაზმა 27 ადამიანი იმსხვერპლა, ძრითადად მთის დასავლეთით მდებარე პატარა ქალაქ მუნტილანში. სხვა დიდი ამოფრქვევა მოხდა 2006 წელს, ჯოკიაკარტის მიწისძვრამდე ცოტა ხნით ადრე. იმ ნაკლებ საფრთხეთა გამო, რომელთაც მერაპი მოსახლეობას უქადის, იგი დეკადურ ვულკანად მიიჩნევა. 2010 წლის 25 ოქტომბერს, ინდონეზიის მთავრობამ მერაპის უმაღლეს წერტილზე დაამონტაჟა ზარი, რომელიც საფრთხის შემთხვევაში მოსახლეობას აფრთხილებს. ამავე წლის 23–24 ოქტომბერს, ოფიციალური მონაცემებით დაფისქირდა დაახლოებით 500 ვულკანური მიწისძვრა, მაგმა კი 1 კმ–ზე ამოიწია. 25 ოქტომბრის შუადღეს, სამხრეთ და სამხრეთ–დასავლეთ კალთებზე ლავა გადმოიღვარა. 2010 წლის 30 ნომებრისთვის ვულკანი ამოფრქვევებს კვლავ განაგრძობდა, თუმცა დაბალი აქტივობის გამო ოფიციალურმა საგანგაშო ზარმა მისი დონე 3-ით შეაფასა. ამჟამად ვულკანის სიმაღლე 2 930 მეტრია, 38 მეტრით უფრო დაბალი, ვიდრე 2010 წლის ამოფრქვევებამდე იყო. Mount Merapi National Park დაარქივებული 2012-12-19 საიტზე Wayback Machine. - Official site (ინდონეზიური) Double Disaster in Indonesia – Video on the 2010 eruption & tsunamis Updated Info and pictures დაარქივებული 2012-03-17 საიტზე Wayback Machine. Scientific studies carried on at Merapi US Army Geospatial Center დაარქივებული 2012-03-13 საიტზე Wayback Machine. with maps and geological information on the region and the volcano Mount Merapi: Indonesia's Volcano დაარქივებული 2010-11-09 საიტზე Wayback Machine. - slideshow by Life magazine Merapi Tourism დაარქივებული 2013-01-20 საიტზე Wayback Machine. ↑ 1.0 1.1 Mount Merapi. ციტირების თარიღი: 2011-11-10. ↑ (ინდონეზიური) Kompas (Yogyakarta) President Soeharto Really Concern. Saturday, 26 November 1994. ↑ Highest alert issued for Indonesia's Merapi volcano. bbc.co.uk. BBC (2010-10-25). ციტირების თარიღი: 2010-10-27. ↑ Merapi spews lava. TheJakartaPost.com. Jakarta Post (2010-10-25). დაარქივებულია ორიგინალიდან — 2010-10-28. ციტირების თარიღი: 2010-10-27. ↑ Update Gunung Merapi status on 30/11 to 12.00 WIB. Badan Nasional Penanggulangan Bencana (2010-03-12). დაარქივებულია ორიგინალიდან — 2011-07-21. ციტირების თარიღი: 2010-05-12.
ესტონეთის საბჭოთა სოციალისტური რესპუბლიკა

ესტონეთის საბჭოთა სოციალისტური რესპუბლიკა, ესტონეთის სსრ (ესტ. Eesti Nõukogude Sotsialistlik Vabariik, Eesti NSV) — საბჭოთა კავშირის შემადგენლობაში შემავალი რესპუბლიკა. ამჟამად ესტონეთი. ესტონეთის სსრ დაარსდა 1940 წლის 21 ივლისს, სსრკ-ს შემადგენლობაშია ამავე წლის 6 აგვისტოდან. მდებარეობდა საბჭოთა კავშირის ევროპული ნაწილის ჩრდილო-დასავლეთ ნაწილში. ესაზღვრებოდა რსფსრ და ლატვიის სსრ. ფართობი 45,1 ათ. კმ². მოსახლეობა 1460 ათ. კაცი (1972). დედაქალაქი — ქ. ტალინი. იყოფოდა 15 რაიონად. რესპუბლიკაში იყო 23 ქალაქი და 26 დაბა. ესტონეთის საბჭოთა სოციალისტური რესპუბლიკა – დიდი საბჭოთა ენციკლოპედია
ვიაინამერი

ვიაინამერი (მუჰუ-ვიაინი, ესტ. Väinameri, Muhu väin, მოონზუნდი, შვედ. Moonsundet) — სრუტე კონტინენტსა და მოონზუნდის არქიპელაგის კუნძულებს ჰიიუმაას, ვორმსსა და მუჰუს შორის. ბალტიის ზღვის ჩრდილო-ღმოსავლეთ ნაწილს აკავშირებს რიგის ყურესთან. სიგანე 6-27 კმ, სიგრძე დაახლ 83 კმ, მინიმალური სიღრმე 1,8 მ. ზამთრობით იყინება. ნავსადგურები: ვირტსუ, ჰააფსალუ, ჰელტერმაა, კუივასტუ. ქართული საბჭოთა ენციკლოპედია, ტ. 7, თბ., 1984. — გვ. 235. შეგიძლიათ იხილოთ მედიაფაილები თემაზე „ვიაინამერი“ ვიკისაწყობში. ↑ Топографическая карта O-34 Б — 1 : 500 000. დაარქივებულია ორიგინალიდან — 2005-03-16. ციტირების თარიღი: 2005-03-16.
Get All You Deserve

Get All You Deserve — სტივენ უილსონის DVD. მასში შეტანილია მუსიკოსის მიერ 2011 წელს, ალბომის Grace for Drowning მხარდამჭერი ტურნეს ფარგლებში მეხიკოში გამართული კონცერტი. ვიდეო გამოიცა 2012 წლის 24 სექტემბერს. სტივენ უილსონი – გიტარა, კლავიშებიანი საკრავები, წამყვანი ვოკალი მარკო მინემანი - დასარტყმელი საკრავები ნიკ ბეგზი - ბასი თეო ტრეივისი - ფლეიტა, საქსოფონი ადამ ჰოლცმანი - keyboards ნიკო ტსონევი - guitar ↑ Allmusic-ის მიმოხილვა ↑ Kalevi Heino. (October 7, 2012) Levyarviot: Wilson, Steven - Get All You Deserve. Imperiumi. ციტირების თარიღი: October 7, 2012.
ტყემალის ეკლესია

ტყემალის ეკლესია — ეკლესია ქარელის მუნიციპალიტეტის სოფელ ტყემალაში. მდებარეობს სოფლის განაპირას, ჩრდილო-აღმოსავლეთით, სასაფლაოზე. შემორჩენილია ნაგებობის კედლების მცირე ნაწილები. ეკლესია დარბაზულია (7,3 X 5,1 მ), ნაგებია მოზრდილი ზომის ქვიშაქვის ნატეხი ქვებით. ერთადერთი შესასვლელი სამხრეთით ჰქონია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 394.
Two Hearts Beat as One

„Two Hearts Beat as One“ — ირლანდიური როკ-ჯგუფ U2-ს 1983 წლის სიმღერა და სინგლი. შეტანილია ალბომში War. გამოიცა ლეიბლზე Island. სიმღერის სახელწოდება მომდინარეობს XIX საუკუნის პიესის „ბარბაროსი ინგომარი“ ერთ-ერთი სტრიქონიდან. ↑ http://archive.org/stream/ingomarbarbaria00lovegoog#page/n70/mode/2up/search/hearts
ხეობის ივანე მახარებლის ეკლესია

ხეობის ივანე მახარებლის ეკლესია — ეკლესია ქარელის მუნიციპალიტეტის სოფელ ხეობაში. მდებარეობს სოფლის ცენტრში. სტილისტური ნიშნებით თარიღდება XVII-XVIII საუკუნეებით. ეკლესია დარბაზულია (7,4 X 4,9 მ), ნაგებია ქვიშაქვის კვადრებითა და აგურით. შესასვლელი სამხრეთიდანაა. დარბაზს პილასტრებზე დაყრდნობილი საბჯენი თაღი ჰქონია, მაგრამ გადახურვის აღდგენის დროს თაღი აღარ ამოუყვანიათ და ამჟამად ჩრდილოეთ და სამხრეთ კედლების შუა ნაწილში მხოლოდ პილასტრებია დატოვებული. დარბაზი გადახურულია შეისრული კამარით, რომელიც დასავლეთ კედელსა და კონქის თავზე გადადის. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 413.
როგორ ვიცხოვრო უშენოდ

როგორ ვიცხოვრო უშენოდ — 1980 წლის მხატვრული ფილმი, რომელიც გადაღებულია გუგული მგელაძის მიერ. ფილმი გადმოსცემს ორი ახალგაზრდის, მანუჩარისა და ოთარის მეგობრობას. ერთი მათგანი მშობლების დახმარებით სამხედრო ვალდებულების შესრულებას გაურბის და სამხატვრო აკადემიაში აბარებს, ხოლო მეორე სამხედრო სამსახურის გავლის შემდეგ მშენებლობაზე იწყებს მუშაობას. ერეკლე კუხიანიძე — მანუჩარი გიორგი (გოგი) მარგველაშვილი — ოთარი ნანა ყუფარაძე — ნინო ქეთევან მგელაძე — მაია ნინო სარჩიმელიძე — ნათია ნანული პირველი — ლამარა ნიკოლოზ (ნიკუშა) შენგელაია — გელა ლევან თუთბერიძე — ზაზა ყარამან ქუთათელაძე — სოსლანი გია ბადრიძე — მერაბი სიმონ დაშტუ — სიმონი ლია კაპანაძე — თამარი იური ცანავა — ანდრო ამირან ქადეიშვილი — პეტრე ჟანი მიქაძე — მეტრეველი „როგორ ვიცხოვრო უშენოდ“ [დაარქივებული] — ეროვნული ფილმოგრაფია „როგორ ვიცხოვრო უშენოდ“ — კინოფილმების ინტერნეტ-მონაცემთა ბაზა (ინგლისური)
გელტახტი

გელტახტი (ირლ. Gaeltacht) — რეგიონები კუნძულ ირლანდიაზე, სადაც დღემდე ლაპარაკობენ ირლანდიურ ენაზე. ირლანდიაში ტერმინი გელტახტი მოიცავს ნებისმიერ დასახლებას, სადაც, მთავრობის მიერ, გელური ირლანდიური აღიერებულია ძირითად მშობლიურ ან სახლში სასაუბრო ენად. ↑ Webster's Dictionary – definition of Gaeltacht